Legal Document

Category: 22

Text:
11. ΝΟΜΟΘΕΤ. ΔΙΑΤΑΓΜΑ υπ’ αριθ. 932 της 14/17 Ιουλ. 1971 (ΦΕΚ Α΄ 141) Περί εκουσίων συνεισφορών της Ελλάδος εις Διεθνείς Οργανισμούς. Άρθρ.1.-1.Επιτρέπεται η υπό του Ελληνικού Δημοσίου ενίσχυσις, δι’ εκουσίων εισφορών, του έργου Διεθνών Οργανισμών ή των υπό τούτων συνιστωμένων Οργάνων, κατά τα υπό της Διοικήσεως αυτών αποφασιζόμενα. Το ύψος και η μορφή της εισφοράς καθορίζεται δια πράξεως του Υπουργικού Συμβουλίου, προτάσει των Υπουργών Συντονισμού και Εξωτερικών, καθώς και του κατά περίπτωσιν αρμοδίου Υπουργού. «Το ύψος και η μορφή της εισφοράς καθορίζεται με κοινή απόφαση των Υπουργών Εθνικής Οικονομίας Εξωτερικών και του κατά περίπτωση αρμόδιου Υπουργού.» Το μέσα σε «   » δεύτερο εδάφιο αντικαταστάθηκε ως άνω από την πσρ.12 άρθρ.1 Ν. 2412/14-17 Ιουν.1996 (ΦΕΚ Α΄123),τόμος 1,σελίδα 84,347. 2.Η δαπάνη δια τας ανωτέρω εισφοράς βαρύνει τον προϋπολογισμόν εξόδων του εκάστοτε αρμοδίου Υπουργείου. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 25.Β.ω.7-11 Διάφοροι Λογιστικοί Νόμοι